《次韵李忱承议所惠诗》
宋代·李复

人生飘荡若浮云，邂逅乘风忽聚群。
嗟我淹留今倦宦，喜君倾倒细论文。
扬舲觉海宗提印，授钺诗坛勇冠军。
荒学漫劳无所得，鼻端聊假一挥斤。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。